Odense Adresse-Contoirs Efterretninger, 1836-01-29
Tildragelser. Natten imellem i Mandags og Tirsdag Kl. 2 1/2 udbrød en voldsom Huusild pludseligen i Kjøbenhavn, paa Hjørnet af Ny Kongensgade og Philosophgangen, i Gaarden No. 227. Jlden opkom hos en Snedker der boede øverst i Gaarden, og udbredte sig saa hurtigt, at han, hans Kone og et lidet Barn kom saaledes til Skade, at de maatte bringes til Hospitalet; Konens Tilstand skal især være meget farlig. Luen bemægtigede sig meget hurtigt saavel Forhuset, som Bagbygningerne, og da hele Stedet var af Bindingsværk, var det umuligt at redde meere af denne vidtudstrakte Eiendom, end et Stykke af Forhuset udtil Ny Kongensgade, hvilket dog blev aldeles ødelagt. Kl. 4 1/2 kunde der afkimes; Kl. 7 brændte det endnu i Grunden. Faaborg. J Løverdags Formiddag den 23 d. kom en Jagt, ført af Skipper Albert Hansen fra Marstall, med en Ladning Byg fra Kiel, og ankrede her paa Skibsrheden. Ved den samme Dag tiltagende Storm tog den i Drivt og tørnede paa Landgrunden. Faaborg raske Skippere og Søefolk ilede strax den Ulykkelige til Hjælp, og det lykkedes disse ved kraftig Anstrængelse igjen at faae den af Grunden ud paa Rheden; de forsynede Skipperen endnu med et Anker og Toug, fra de i Havnen værende Skibe, hvorved de troede ham sikker. Paafølgende Nat blev det en rasende Orkanstorm. Jagten tog atter i Drivt, og om Morgenen, saaes den strandet paa en udgaaende Hage, Østen for Skibsbroen. De for nævnte Skippere og Søefolk ilede atter den Ulykkelige til Hjælp. Ligesom ogsaa nogle Kjøbmænd, afgave Heste, Vogne og Sække til Afbenyttelse ved Ladningens Udløsning, der lykkedes saavel, at ikkun circa 20 Tønder vare søeslaaede. Efter Udlysningen blev al Kraft, anstrængelse atter anvendt for at faae Skibet bjerget. Den lykkedes ogsaa de brave Skippere og Søefolk ved deres gode Foranstaltninger og utrættelige Virksomhed, endnu samme Dag under den vedholdende Storm, skjøndt i læk Tilstand, at see benævnte Jagt bragt i Skibshavnen, og saaledes frelst fra Tilintetgjørelse. Hvad der meest kroner Faaborg ædle Kjøbmænd, Skippere og Søefolk ved denne daadfulde Handling er, at de for deres utrættelige Virksomhed for den Ulykkeliges Frelse, ingen Betaling vilde modtage, men saae sig tilstrækkelig lønnede i den gode Bevidsthed, at have ydet de Nødlidende den Hielp der stod i deres Magt, og som blev disses Frelse. Gud lønne slig ædel Daad! Kjerteminde. J den Formening, at det vil interessere Almeenheden, tillader man sig at bringe til Kundskab: at Mekanikeren Mortensen her i Byen nylig har endt det afham paatagne Arbeide, at støbe en Klokke for Byens Kirke. Klokken holder i Høiden 30 Tom., foruden Kronen, i Omfang forneden 38 3/4 Tom. Tværmaal, og veier 61 Lpd. Den blev ophængt først i det nye Aar; har en meget stærk og skjøn Klang. Det fortjener saameget meere at omtales, som Mortensen har foretaget to forgiæves Støbninger uden at tabe Modet ved det derved lidte betydelige Tab, inden han kom efter den rette Methode og fik de fornødne Forandringer læmpede ved det kostbare Apparat. Jkke mindre Fortjeneste have Kirkens ærede Foresatte, som, besjællede af Almeenaand og Jnteresse for Sagen, have havt Taalmodighed med Arbeidets Forsinkelse under de to mislykkede Støb ninger m. m. - Mortensen vil nu kunne fyldestgjøre enhver Kirkes og Kirkeelers Fordring med Hensyn til Klokke støbning for lidet lettere Priis og ligesaa godt som den kan skee andensteds.